
106                                                  DR 31.7.2018                                                                         

 

 

Cadangan saya ialah letakkanlah tahap mereka sama dengan anggota polis 
ataupun angkatan tentera Yang Berhormat Timbalan Menteri. Terima kasih, Tuan Yang di-
Pertua. 

■1830 

Timbalan Yang di-Pertua [Tuan Nga Kor Ming]: Yang Berhormat Kapar ini, 
perkataan “dahsyat” ini hak cipta terpelihara khas untuk Yang Berhormat Kapar sahaja.  

Yang Berhormat Timbalan Menteri, sila teruskan [Ketawa] 

Dato’ Mohd Azis bin Jamman: Dahsyat, Yang Berhormat Kapar. Terima kasih. 

Timbalan Yang di-Pertua [Tuan Nga Kor Ming]: Jawapan pun dahsyat [Ketawa] 

Dato’ Mohd Azis bin Jamman: Kita ambil maklum cadangan ini. In syaa Allah, kita 
akan bawa ke peringkat kementerian dan kalau ada cadangan, kita akan bawa ke peringkat 
kementerian  untuk dibincangkan.  

Yang Berhormat Sungai Petani dan Yang Berhormat Kapar bertanya mengenai 
penggunaan khidmat banduan sebagai tenaga kerja negara dengan memberikan kerja-kerja 
yang proaktif, sama ada semasa dan setelah menjalani hukuman di penjara. Program 
pemulihan serta latihan kemahiran untuk banduan sama ada di dalam mahupun di luar 
negara yang telah dilaksanakan antaranya adalah seperti berikut: 

(i) usaha sama di antara Jabatan Penjara Malaysia dengan pelbagai 
pihak bagi melaksanakan latihan dan kemahiran agar dapat 
membentuk career path, dengan izin, kepada banduan selepas 
dibebaskan;  

(ii) semua banduan perlu mengikuti empat fasa program pemulihan iaitu 
Program Pembangunan Insan, Program Pengukuhan Sahsiah, 
Program Kemahiran dan Program Pemasyarakatan. Hanya 
banduan yang disahkan sakit dan tidak layak oleh pegawai 
perubatan dikecualikan dari mengikuti fasa-fasa tertentu; dan 

(iii) kemudahan untuk melanjutkan pelajaran sehingga ke peringkat 
pengajian tinggi juga diberikan kepada banduan yang berminat. 

Mengenai hal ehwal imigresen dan pekerja asing. Tuan Yang di-Pertua, Yang 
Berhormat Kubang Kerian bertanya sama ada syarat-syarat dalam pemberian permit kerja 
untuk melantik pekerja bidang teknologi maklumat dan semikonduktor terlalu longgar 
sehingga syarikat tempatan menggaji pekerja asing. Untuk makluman Dewan yang mulia ini... 

Puan Nurul Izzah binti Anwar [Permatang Pauh]: Boleh sedikit, Yang Berhormat?  
Terima kasih. 

Dato’ Mohd Azis bin Jamman: Boleh, silakan. 

 Timbalan Yang di-Pertua [Tuan Nga Kor Ming]: Yang Berhormat Permatang 
Pauh. 

 Puan Nurul Izzah binti Anwar [Permatang Pauh]: Terima kasih Tuan Yang di-
Pertua dan juga Yang Berhormat Timbalan Menteri, saya ucapkan terima kasih kerana 
jawapan Yang Berhormat tadi sangat tepat dengan keperluan pemulihan banduan-banduan 
di seluruh Malaysia.  

Saya hanya ingin menanyakan sekarang ini antara agensi yang telah ditugaskan 
untuk mengambil lebih 1,000 banduan untuk tugas-tugas pemulihan termasuklah 
Kementerian  Pertahanan tetapi yang dibangkitkan oleh pihak penjara, mereka takut program 
ini dibatalkan. Adakah hari ini Yang Berhormat Timbalan Menteri boleh berikan jaminan 
bahawa setiap program pemulihan termasuklah kerjasama dengan Kementerian Pertahanan 
itu akan berjalan seperti dirancang? Terima kasih Yang Berhormat Timbalan Menteri. 

  



Cadangan saya ialah letakkanlah tahap mereka sama dengan anggota polis ataupun angkatan tentera Yang Berhormat Timbalan Menteri. Terima kasih, Tuan Yang di- Pertua. #1830. Timbalan Yang di-Pertua [Tuan Nga Kor Ming]: Yang Berhormat Kapar ini, perkataan "dahsyat" ini hak cipta terpelihara khas untuk Yang Berhormat Kapar sahaja. Yang Berhormat Timbalan Menteri, sila teruskan [Ketawa]. Dato' Mohd Azis bin Jamman: Dahsyat, Yang Berhormat Kapar. Terima kasih. Timbalan Yang di-Pertua [Tuan Nga Kor Ming]: Jawapan pun dahsyat [Ketawa]. Dato' Mohd Azis bin Jamman: Kita ambil maklum cadangan ini. In syaa Allah, kita akan bawa ke peringkat kementerian dan kalau ada cadangan, kita akan bawa ke peringkat kementerian untuk dibincangkan. Yang Berhormat Sungai Petani dan Yang Berhormat Kapar bertanya mengenai penggunaan khidmat banduan sebagai tenaga kerja negara dengan memberikan kerja-kerja yang proaktif, sama ada semasa dan setelah menjalani hukuman di penjara. Program pemulihan serta latihan kemahiran untuk banduan sama ada di dalam mahupun di luar negara yang telah dilaksanakan antaranya adalah seperti berikut: (i) usaha sama di antara Jabatan Penjara Malaysia dengan pelbagai pihak bagi melaksanakan latihan dan kemahiran agar dapat membentuk career path, dengan izin, kepada banduan selepas dibebaskan; (ii) semua banduan perlu mengikuti empat fasa program pemulihan iaitu Program Pembangunan Insan, Program Pengukuhan Sahsiah, Program Kemahiran dan Program Pemasyarakatan. Hanya banduan yang disahkan sakit dan tidak layak oleh pegawai perubatan dikecualikan dari mengikuti fasa-fasa tertentu; dan. (iii) kemudahan untuk melanjutkan pelajaran sehingga ke peringkat pengajian tinggi juga diberikan kepada banduan yang berminat. Mengenai hal ehwal imigresen dan pekerja asing. Tuan Yang di-Pertua, Yang Berhormat Kubang Kerian bertanya sama ada syarat-syarat dalam pemberian permit kerja untuk melantik pekerja bidang teknologi maklumat dan semikonduktor terlalu longgar sehingga syarikat tempatan menggaji pekerja asing. Untuk makluman Dewan yang mulia ini... Puan Nurul Izzah binti Anwar [Permatang Pauh]: Boleh sedikit, Yang Berhormat? Terima kasih. Dato' Mohd Azis bin Jamman: Boleh, silakan. Timbalan Yang di-Pertua [Tuan Nga Kor Ming]: Yang Berhormat Permatang Pauh. Puan Nurul Izzah binti Anwar [Permatang Pauh]: Terima kasih Tuan Yang di- Pertua dan juga Yang Berhormat Timbalan Menteri, saya ucapkan terima kasih kerana jawapan Yang Berhormat tadi sangat tepat dengan keperluan pemulihan banduan-banduan di seluruh Malaysia. Saya hanya ingin menanyakan sekarang ini antara agensi yang telah ditugaskan untuk mengambil lebih 1,000 banduan untuk tugas-tugas pemulihan termasuklah Kementerian Pertahanan tetapi yang dibangkitkan oleh pihak penjara, mereka takut program ini dibatalkan. Adakah hari ini Yang Berhormat Timbalan Menteri boleh berikan jaminan bahawa setiap program pemulihan termasuklah kerjasama dengan Kementerian Pertahanan itu akan berjalan seperti dirancang? Terima kasih Yang Berhormat Timbalan Menteri.